|  |  |
| --- | --- |
| **ORDIN ADMINISTRATIE PUBLICA 4248/2020** | ***Vigoare*** |
| **Emitent: Ministerul Educatiei si Cercetarii Domenii: Invatamint** | **M.O. 399/2020** |
| Ordin pentru modificarea si completarea Ordinului ministrului educatiei nationale, interimar, nr. 4.916/2019 privind organizarea si desfasurarea evaluarii nationale pentru absolventii clasei a VIII-a în anul scolar 2019-2020. |

M.Of.Nr.399 din 15 mai 2020                                 [Sursa Act:Monitorul Oficial](http://www.program-legislativ.ro/fisiere_lex/index.php?file=M.Of.Nr.399.pdf&p=lex)

**ORDIN Nr. 4.248
pentru modificarea si completarea Ordinului ministrului educatiei**

**nationale, interimar, nr. 4.916/2019 privind organizarea si**

**desfasurarea evaluarii nationale pentru absolventii**

**clasei a VIII-a în anul scolar 2019-2020**

   Având în vedere:
   – prevederile art. 94 alin. (2) lit. e) si ale art. 361 alin. (3) lit. b) din Legea educatiei nationale nr. 1/2011, cu modificarile si completarile ulterioare;
   – prevederile Regulamentului (UE) 2016/679 privind protectia persoanelor fizice în ceea ce priveste prelucrarea datelor cu caracter personal si privind libera circulatie a acestor date si de abrogare a Directivei 95/46/CE (Regulamentul general privind protectia datelor);
   – prevederile Ordinului ministrului educatiei, cercetarii, tineretului si sportului nr. 3.753/2011 privind aprobarea unor masuri tranzitorii în sistemul national de învatamânt, cu modificarile ulterioare;
   – prevederile art. 2 din Hotarârea Comitetului National pentru Situatii Speciale de Urgenta nr. 6/2020;
   – prevederile art. 49 din anexa nr. 1 la Decretul nr. 195/2020 privind instituirea starii de urgenta pe teritoriul României si ale Hotarârii Parlamentului României nr. 3/2020 pentru încuviintarea masurii adoptate de Presedintele României privind instituirea starii de urgenta pe întreg teritoriul României;
   – prevederile Decretului nr. 240/2020 privind prelungirea starii de urgenta pe teritoriul României, în temeiul prevederilor art. 15 alin. (3) din Hotarârea Guvernului nr. 24/2020 privind organizarea si functionarea Ministerului Educatiei si Cercetarii,

   **ministrul educatiei si cercetarii** emite prezentul ordin.

   **Art. I.** - Ordinul ministrului educatiei nationale, interimar, nr. 4.916/2019 privind organizarea si desfasurarea evaluarii nationale pentru absolventii clasei a VIII-a în anul scolar 2019-2020, publicat în Monitorul Oficial al României, Partea I, nr. 712 din 29 august 2019, se modifica si se completeaza dupa cum urmeaza:
   **1. Dupa articolul 3 se introduce un nou articol, articolul 3**1**, cu urmatorul cuprins:
   "Art. 3**1**.** - Programele pentru disciplinele de examen, valabile pentru evaluarea nationala pentru absolventii clasei a VIII-a în anul scolar 2019-2020, sunt cele aprobate prin Ordinul ministrului educatiei si cercetarii nr. 4.115/2020 privind aprobarea programelor pentru evaluarea nationala pentru absolventii clasei a VIII-a si pentru probele scrise ale examenului de bacalaureat national, în anul scolar 2019-2020."
**2. La articolul 4, dupa alineatul (2) se introduc doua noi alineate, alineatele (3) si (4), cu urmatorul cuprins:**
   "(3) Elevii aflati în izolare/confirmati pozitiv «COVID-19» sustin probele de evaluare nationala pentru absolventii clasei a VIII-a conform unei proceduri speciale elaborate de Ministerul Educatiei si Cercetarii.
   (4) Pentru elevii care solicita si primesc, în cazuri justificate, aprobarea Comisiei Nationale de Organizare a Evaluarii Nationale de sustinere a probelor cu subiectul de rezerva se organizeaza proba scrisa/probele scrise dupa finalizarea ultimei probe prevazute în Calendarul de desfasurare a evaluarii nationale pentru absolventii clasei a VIII-a în anul scolar 2019-2020, prevazut în anexa la prezentul ordin."
   **3. La articolul 5 alineatul (4), literele a) si b) se modifica si vor avea urmatorul cuprins:**
   "a) stampila-tip pentru unitatile de învatamânt/centrele de examen în care se organizeaza probe scrise pentru evaluarea nationala: «Evaluare Nationala 2020 - C.E.»;
   b) stampila-tip pentru centrele zonale de evaluare: «Evaluare Nationala 2020 - C.Z.E."
 **4. La articolul 6, alineatele (7) si (8) se modifica si vor avea urmatorul cuprins:**
   "(7) Tragerea la sorti se efectueaza în sistem de videoconferinta cu participarea reprezentantilor organizatiilor sindicale afiliate la federatiile sindicale reprezentative din învatamântul preuniversitar, ai organizatiilor de parinti reprezentative, ai consiliului judetean/municipal al elevilor si ai mass-mediei.
   (8) Repartizarea pe comisii a cadrelor didactice se consemneaza într-un proces-verbal în care se mentioneaza si persoanele apartinând societatii civile care au participat la videoconferinta organizata pentru tragerea la sorti."
   **5. La articolul 9, alineatul (1) se modifica si va avea urmatorul cuprins:
   "Art. 9. -** (1) Candidatii care depun/transmit prin mijloace electronice contestatii completeaza, semneaza si depun/transmit prin mijloace electronice o declaratie-tip în care se mentioneaza faptul ca au luat cunostinta ca nota acordata ca urmare a solutionarii contestatiei poate modifica, dupa caz, nota initiala, prin crestere sau descrestere. În cazul candidatului minor, declaratia-tip este semnata si de catre parintii/reprezentantii legali ai acestuia."
   **6. La articolul 11, dupa alineatul (9) se introduce un nou alineat, alineatul (10), cu urmatorul cuprins:**
   "(10) Supravegherea probelor scrise este asigurata, pentru fiecare sala, de minimum un asistent, cadru didactic de alta specialitate decât cea corespunzatoare disciplinei la care se sustine proba."

 **7. La articolul 12, alineatul (2) se abroga.
   8. Anexa „Calendarul de desfasurare a evaluarii nationale pentru absolventii clasei a VIII-a, în anul scolar 2019 -2020“ se modifica si se înlocuieste cu anexa care face parte integranta din prezentul ordin.**

**Art. II**. - Directia generala învatamânt preuniversitar, Centrul National de Politici si Evaluare în Educatie, Directia generala minoritati si relatia cu Parlamentul - Directia minoritati, precum si Directia generala economica duc la îndeplinire prevederile prezentului ordin.
   **Art. III.** - Prezentul ordin se publica în Monitorul Oficial al României, Partea I.

Ministrul educatiei si cercetarii,
**Cristina Monica Anisie**

   Bucuresti, 13 mai 2020.
   Nr. 4.248.

**ANEXA
(Anexa la Ordinul** **nr. 4.916/2019****)**

**CALENDARUL
de desfasurare a evaluarii nationale pentru absolventii**

**clasei a VIII-a în anul scolar 2019-2020**

|  |  |
| --- | --- |
| 2-5 iunie 2020 | Înscrierea la evaluarea nationala |
| 15 iunie 2020 | Limba si literatura româna - proba scrisa |
| 17 iunie 2020 | Matematica - proba scrisa |
| 18 iunie 2020 | Limba si literatura materna - proba scrisa |
| 22 iunie 2020 (pâna la ora 14,00) | Afisarea rezultatelor înaintea contestatiilor |
| 22 iunie (ora 16,00-ora 19,00) - 23 iunie (ora 8,00-ora 12,00) | Depunerea contestatiilor |
| 23-26 iunie 2020 | Solutionarea contestatiilor |
| 27 iunie 2020 | Afisarea rezultatelor finale dupa solutionarea contestatiilor |

   NOTA:
   La solicitarea comisiilor judetene/Comisiei municipiului Bucuresti de organizare a evaluarii nationale pentru absolventii clasei a VIII-a sau din propria initiativa, Comisia Nationala de Organizare a Evaluarii Nationale poate aproba, în situatii exceptionale, prelungirea perioadelor de evaluare a lucrarilor scrise ori de afisare a rezultatelor, precum si reducerea perioadei de afisare a rezultatelor.